છવ્વીસ સપ્ટેમ્બર, આ દિવસની કેટલા દિવસથી રાહ જોવાઈ રહી હતી. શું હતું જેનીમાં જે મને વારંવાર એની તરફ ખેચતું હતું. એ ફક્ત આકર્ષણ હતું, જીજીવિષા હતી કે ખરેખર પ્રેમ હતો..? છેક દિવસ સુધી નક્કી નથી કરી શકયો, બસ એટલું જ સમજાતું હતું કે મારા મનોમસ્તિષ્કમાં જેની ઘર કરી ગઈ હતી. શું ગમતું હતું મને જેનીમાં..? એનો ચેહરો કે એની સાદગી.. એનું હાસ્ય કે એનું મૌન.. વગર કહે એ ઘણું બધું કહી દેતી, કદાચ એટલે જ એ મને વધારે આકર્ષતી હતી.